cyanic-selkie/wikianc huggingface dataset:
Ізюмскія брацкія магілы
15 верасьня 2022 году ва ўкраінскім горадзе Ізюм пасьля таго, як ён быў вызвалены ўкраінскімі сіламі падчас расійскага ўварваньня ва Ўкраіну, было знойдзена некалькі масавых пахаваньняў, у тым ліку адно з месцаў, дзе знаходзіліся прынамсі 445 мірных жыхароў Украіны, забітых расейскімі войскамі.
Псалом 103
Псалом 103 (104 паводле масарэцкай нумарацыі) уваходзіць у 14-ю кафізму. Аўтарства прыпісваецца Давіду. Галоўная тэма гэтага псалма — праслаўленне Бога, Творцы свету.
Ізюмскія брацкія магілы
Перадумовы
У рамках уварвання ва Украіну ў 2022 годзе расійскія вайскоўцы ўвайшлі ва Украіну з боку паўднёвай мяжы Беларусі. У сакавіку 2022 года пачалася бітва за кантроль над горадам Ізюм з-за важнасці горада як транспартнага вузла. Расейскія вайскоўцы хацелі захапіць Ізюм, каб іх сілы ў Харкаўскай вобласці змаглі злучыцца са сваімі войскамі на Данбасе. 1 красавіка ўкраінскія вайскоўцы пацвердзілі, што Ізюм знаходзіцца пад кантролем Расіі.
Пасля пачатку ўкраінскага паўднёвага контрнаступлення ў Херсоне ў канцы жніўня ўкраінскія сілы пачалі адначасовы контрнаступ у пачатку верасня ў Харкаўскай вобласці, на паўночным усходзе краіны. Пасля нечаканага ўварвання ўглыб расейскіх ліній Украіна да 9 верасня вярнула сабе шмат сотняў квадратных кіламетраў тэрыторыі. 10 верасня 2022 года ўкраінскія войскі вярнулі горад падчас контрнаступлення Украіны на Харкаў у 2022 годзе.
Даклады
Фота- і відэадоказы масавага забойства з'явіліся 15 верасня 2022 года пасля таго, як расійскія войскі былі выбітыя з горада ў выніку контрнаступлення ў Харкаве. Пасярод дрэў былі сотні магіл з простымі драўлянымі крыжамі, большасць з іх пазначаныя толькі лічбамі, у той час як на адной з вялікіх магіл была пазнака, што ў ёй знаходзяцца целы як мінімум 17 украінскіх салдат. Да 16 верасня следчыя выявілі больш за 445 пахаванняў як мірных жыхароў, так і вайскоўцаў, некаторыя з іх ідэнтыфікаваць і вызначыць месцазнаходжанне дапамагла Тамара Уладзіміраўна, загадчыца мясцовага пахавальнага бюро. Акупанты загадалі Уладзіміраўне толькі пазначаць магілы нумарамі і запісваць у журнал як нумар, так і імёны асобаў.
Па словах уладаў, у некаторых з целаў былі звязаныя за спіной рукі і сляды катаванняў. Губернатар Харкаўскай вобласці Алег Сінегубаў заявіў: «Сярод эксгумаваных сёння целаў 99% з прыкметамі гвалтоўнай смерці. Ёсць некалькі целаў са звязанымі за спінай рукамі, адзін пахаваны з вяроўкай на шыі. Відавочна, што гэтыя людзі былі закатаваныя і расстраляныя. Сярод пахаваных ёсьць і дзеці».
Жыхары, якія перажылі акупацыю, заяўляюць, што расейцы білі па канкрэтных асобах і што ў іх ужо былі сьпісы мясцовых вайскоўцаў, сем’яў вайскоўцаў ці вэтэранаў вайны на Данбасе. Яны таксама заявілі, што пры выбары ахвяр яны будуць тэрарызаваць гараджан, публічна распранаючы іх. Уладзіміраўна сцвярджала, што ёй дазволілі пахаваць тэрытарыяльную абарону і некаторых вайскоўцаў, але большасць загінуўшых украінскіх вайскоўцаў ёй не дазволілі пахаваць і не ведалі, дзе знаходзяцца целы.
Расследаванне
ААН у адказ заявіла, што плануе накіраваць назіральнікаў у Ізюм.
Рэакцыі
Прэзідэнт Украіны Уладзімір Зяленскі параўнаў знаходку з разняй у Бучы, калі чыноўнікі пачалі судова-медыцынскае расследаванне.
Джон Кірбі з Рады нацыянальнай бясьпекі Белага дому заявіў, што ''«на жаль, гэта адпавядае той нястачы і жорсткасьці, якую расійскія ўзброеныя сілы вядуць у вайне супраць Украіны і ўкраінскага народу». ''
2015 год у гісторыі тэлебачання
2015 год быў адзначаны шэрагам падзей у тэлебачанні.
Іван Савіч Чымбург
Іван Савіч Чымбург (, Еўлічы, Слуцкі раён, Бабруйскай (зараз — Мінскай) вобласці — ) — беларускі філосаф. Рэктар БДУ.
Біяграфія
Нарадзіўся ў сялянскай сям’і 27 студзеня 1904 года. Да жніўня 1917 года працаваў у бацькоўскай гаспадарцы. Пасля вучыўся ў беларускай земскай гімназіі ў г. Слуцку. У 1919—1921 гг. зноў працаваў разам з бацькам у сельскай гаспадарцы. З 1923 года вучыўся ў БДУ, а пасля ў Саратаўскім дзяржаўным універсітэце. У 1927—1931 гадах працаваў у органах следства і пракуратуры. З 1931 года — на выкладчыцкай працы: у Варонежскім зоаветінстытуце, а пасля аспірантуры — загадчык кафедры сацыяльна-эканамічных дысцыплін БДУ.
З ліпеня 1941 года — на фронце: палітрук, намеснік камандзіра роты, інструктар прапаганды палітупраўлення палка.
Пасля дэмабілізацыі зноў вяртаецца ў БДУ загадчыкам кафедры марксізму-ленінізму. У 1947 годзе прызначаны дырэктарам Інстытута гісторыі партыі ЦК КП(б)Б. Памёр у 1978 годзе.
Кірыл Аляксандравіч Ермаковіч
Кірыл Ермаковіч (нар., Мінск) — беларускі футбаліст, паўабаронца клуба «Гомель». Сын беларускага футбаліста і трэнера Аляксандра Ермаковіча.
Клубная кар’ера
Пачынаў займацца футболам у школе клуба «Мінск», на юнацкім узроўні выступаў таксама за мінскае «Дынама» і барысаўскі БАТЭ. У 2015 года далучыўся да акадэміі расійскага «Краснадара», дзе выступаў на працягу 1,5 гадоў. У кастрычніку 2016 года вярнуўся ў Беларусь і быў заяўлены за дубліруючы склад БАТЭ. У наступныя гады замацаваўся ў складзе дубля. 17 лістапада 2018 года дэбютаваў у асноўнай камандзе барысаўчан, калі выйшаў у стартавым складзе матча Кубка Беларусі супраць «Гарадзеі» (0:0, па пенальці 4:2) і быў заменены ў другім тайме.
Сезон 2019 пачынаў у дублі БАТЭ, аднак ужо ў красавіку быў аддадзены ў арэнду ў бабруйскую «Белшыну». У складзе бабруйскай каманды часцей выхадзіў на замену, па выніках сезона 2019 дапамог «Белшыне» выйсці ў Вышэйшую лігу. У лютым 2020 года падпісаў кантракт з «Гомелем», аднак у ліпені пакінуў клуб і ў жніўні папоўніў склад «Крумкачоў» , дзе чаргаваў выхады ў стартавым складзе і на замену.
Міжнародная кар’ера
У кастрычніку 2017 года гуляў за юніёрскую зборную Беларусі (да 19 гадоў) у адборачным раўндзе чэмпіянату Еўропы.
Chorthippus jutlandica
Chorthippus jutlandica — від прамакрылых з сямейства.
Апісанне
Гэта адзін з нешматлікіх відаў, эндэмічных для Даніі. Ён жыве толькі на вельмі абмежаванай тэрыторыі (87 км²) у заходняй частцы краіны. Магчыма з’явіўся ў выніку гібрыдызацыі відаў і. У межах арэала з’яўляецца звычайным відам.
Літаратура
Nielsen O. F. [https://danbif.dk/formidlingsarkiv/links/litteratur/entomologiske-meddelelser/bind-71/nielsen__o._f._2003.pdf Chorthippus jutlandica sp. nov. — a new grasshopper found in Jutland, Denmark (Saltatoria, Acrididae, Gomphocerinae)] // Ent. Meddr., 2003. Vol. 71. P. 41-51.
Самійліўка (Захарыўскі раён)
Самійліўка (Самі́йлівка) — вёска ў Захарыўскім раёне Адэскай вобласці Украіны.
Danaus ismare
Danaus ismare — матылёк, які сустракаецца ў трапічнай Інданэзіі, з сямейства німфалід.
Разьба па дрэве ва Узбекістане
Разьба па дрэве — від традыцыйнага дэкаратыўна-прыкладнога мастацтва ва Узбекістане па апрацоўцы дрэва.
Арнаментальная рэзьба па дрэве выкарыстоўвалася як для архітэктурных элементаў і элементаў інтэр’ера, у тым ліку балак, дзвярных і аконных праёмаў, калон, балясін і гэтак далей, так і для асобных вырабаў утылітарнага прызначэння: невялікіх столікаў, шкатулак, сундукоў, падставак для карану, футляраў для кніг, музычных інструментаў і іншых.
Гісторыя
Разьба вядома на тэрыторыі сучаснага Узбекістана ўжо больш за тысячу гадоў. Фрагменты разьбянога дрэва ў руінах замка VI стагоддзя і драўлянае разьбяное пано, знойдзенае ў вярхоўях ракі Зерафшан, з выявай двухгаловай змяі ў асяроддзі рытмічнага хвалепадобнага ўзору, даюць уяўленне аб майстэрстве рамеснікаў Согда.
У раскопках блізу маўзалея Кусам iбн-Абаса ў некропалі быў знойдзены разьбяны фрагмент пышнага эпіграфічнага фрыза, які адносіцца да XI стагоддзя. Некалькімі стагоддзямі пазней, у эпоху Аміра Цімура, разьба па дрэве, як і іншыя мастацкія рамёствы, дасягнула вышынь сапраўднага мастацтва. У XIV стагоддзі пахавальня Кусам iбн-Абаса была аформлена выдатным пано з геаметрычным арнаментам- з наборнага дрэва, а ў ў Бухары быў збудаваны разьбяны кенатаф. Адным з самых выдатных твораў мастацтва разьбы па дрэве гэтага часу можна лічыць разьбяныя дзверы маўзалея Гуры-Эмір. У канцы XIX стагоддзя рускі мастак В. Верашчагін быў настолькі захоплены іх пышнасцю, што адлюстраваў на вядомай карціне «Дзверы Цімура».
Стылі разьбы
Асноўныя арнаментальныя стылі ўзбекскай разьбы па дрэве склаліся ў канцы XVIII — пачатку XIX стагоддзя — гэта, іслімі і.
Пароды дрэва
Для разьбяных вырабаў узбекскія майстры выкарыстоўваюць драўніну карагача — так называюць некалькі разнавіднасцяў вяза, у тым ліку і, а таксама арэх, арчу і шаўкоўніцу і іншыя.
Ласкажаў (гміна)
Ласка́жаў (Łaskarzew) — вясковая гміна ў Польшчы, уваходзіць у склад Гарвалінскага павета Мазавецкага ваяводства. Сядзіба размешчана ў Ласкажаве. Плошча гміны складае 87,53 км². Станам на 2004 год у гміне Ласкажаў пражывалі 5536 чалавек, шчыльнасць — 63,2 чал./км². Адміністрацыйна падзелена на 25 салецтваў.
Населеныя пункты
На тэрыторыі гміны размешчаны 28 населеных пунктаў.
Bertrandt
Bertrandt AG (Бертрант) — германская кампанія па вытворчасці аўта- і авіякамплектуючых. Паслугі канцэрна ахопліваюць увесь шэраг працэсаў стварэння прадукта: ад ідэі да гатовага да серыйнай вытворчасці прадукта. Bertrandt з’яўляецца адным з вядучых канцэрнаў у стварэнні новых рашэнняў для кузаваў, салонаў, шасі, матораў, электрыкі/электронікі і іншых агрэгатаў. Асноўным акцыянерам кампаніі з’яўляецца Dr. Ing. h.c. F. Porsche AG.
На сённяшні дзень кампанія мае свае падраздзяленні ў 19 гарадах Еўропы і ЗША і з’яўляецца партнёрам вядучых аўтамабілебудаўнічых кампаній, сярод якіх Audi, BMW, Opel, Mercedes-Benz, Porsche, SEAT і Volkswagen і гэтак далей.
IC 2780-1
IC 2780-1 — галактыка тыпу E (эліптычная галактыка) ў сузор’і Леў.
Гэты аб’ект знаходзіцца ў арыгінальнай рэдакцыі індэкснага каталога.
Скынэшоры
Скынэшоры (Скинешо́ри) — вёска ў Захарыўскім раёне Адэскай вобласці Украіны.
Псалом 140
Псалом 140 (141 паводле масарэцкай нумарацыі) уваходзіць у 19-ю кафізму. Аўтарства прыпісваецца Давіду. Галоўная тэма гэтага псалма — малітва верніка ў скрушлівы час.
Рашэнне (банк)
Закрытае акцыянернае таварыства «Банк „Рашэнне“» — камерцыйны банк у Рэспубліцы Беларусь.
Гісторыя
Банк быў створаны ў 1994 годзе і тады называўся Інфабанк.
У 2004 годзе Мінфін ЗША абвінаваціў Інфабанк ў «адмыванні грошай для рэжыму Садама Хусейна», заробленых у выніку здзелак, якія здзяйсняліся ў абыход праграмы ААН "Нафта ў абмен на харчаваньне" і з выкарыстаннем незаконных надбавак і завышаных кантрактаў. Інфабанк тады афіцыйна адверг усе абвінавачванні, аднак у лютым 2005 года змяніў назву на Трастбанк.
З 2001 года акцыянерам Інфабанку з доляй 35% з'яўляўся Лівійскі арабскі замежны банк, які выйшаў з складу уласнікаў беларускага банка ў 2008 годзе. Зараз канчатковым бенефіцыярам банка з'яўляецца зарэгістраваная ў ААЭ Alm Investments FZE. Ёю валодае Mohammed Ahmad Salem Alzaraim Alsuwaidi. У канцы 2014 года ЗША знялі санкцыі ў дачыненні да Трастбанка. Доўгі час лічылася, што буйная доля ў банку належыць групе беларускіх бізнесоцаў на чале з Віктарам Шаўцовым, які з'яўляецца старшынёй назіральнага савета Трастбанка.
У сакавіку 2016 года акцыянеры і бенефіцыярны ўласнік з ААЭ вырашылі зноў правесці рэбрэндынг і змяніць назву на Банк «Рашэнне».
Паказчыкі
Актывы банка на 1 чэрвеня 2016 года склалі 1,199 трлн. Нарматыўны капітал - 489 млрд. рублёў.
Трывента
Трывента (Trivento) — камуна ў Італіі, размяшчаецца ў рэгіёне Малізэ, падпарадкоўваецца адміністрацыйнаму цэнтру Кампабаса.
Насельніцтва складае 5200 чалавек (2008 г.), шчыльнасць насельніцтва складае 73 чал./км². Займае плошчу 73 км². Паштовы індэкс — 86029. Тэлефонны код — 0874.
Заступнікам населенага пункта лічыцца святы Nazario, Celso e Vittore.
Дэмаграфія
Дынаміка насельніцтва:
Мікалай Купрыянавіч Кесель
Мікалай Купрыянавіч Кесель (1898—1971) — беларускі вучоны, інжынер-будаўнік, спецыяліст у галіне тэхналогіі будаўнічай вытворчасці. Кандыдат тэхнічных навук, дацэнт. Заслужаны будаўнік Беларускай ССР (1968).
Біяграфія
Скончыў Ленінградскі інжынерна-будаўнічы інстытут (1935). Працаваў у Беларускім політэхнічным інстытуце (з 1935, у 1935—1941 і 1945—1962 — дэкан будаўнічага факультэта, 1946—1962 — загадчык кафедры «Будаўнічая вытворчасць»).
Эляктрэнай
Эляктрэнай (Elektrėnai) — горад у цэнтральнай Літве, з’яўляецца адміністрацыйным цэнтрам Эляктрэнайскага самакіравання Вільнюскага павета.
Геаграфія
Эляктрэнай знаходзіцца за 49 км ад Вільнюса і за 54 км ад горада Каўнас.
Горад адносіцца да этнаграфічнага рэгіёна Аўкштайція.
Гісторыя
Горад узнік як пасёлак гарадскога тыпу пры будаўніцтве цеплавой электрастанцыі, якое пачалася ў 1960 годзе. Афіцыйнай датай пачатку будаўніцтва лічыцца 18 ліпеня 1961 года. У 1972 годзе была скончана апошняя частка будаўніцтва.
У 1977 годзе ў горадзе быў пабудаваны лядовы палац спорту.
З 2000 года Эляктрэнай стаў адміністрацыйным цэнтрам самакіравання.
Гіфт Еле Атуве
Гіфт Еле Атуве (нар., Лагас, Нігерыя) — нігерыйская футбалістка, паўабаронца. Выступала за зборную Нігерыі.
Біяграфія
У 2013 годзе была названа лепшай футбалісткай чэмпіянату Беларусі.
Абалонь (Шаркаўшчынскі раён)
Гісторыя
У 1921—1945 гадах вёска ў складзе гміны Паставы, пазней у складзе гміны Варапаева Дзісенскага павета Віленскага ваяводства.
Да 28 мая 1962 года хутар уваходзіў у склад Жукоўшчынскага сельсавета, да 1963 года — у склад Пяліцкага сельсавета , да 7 чэрвеня 1966 года — у склад Белькаўскага сельсавета.
Таццяна Іванаўна Піскун
Таццяна Іванаўна Піскун (нар., Бабруйск) — беларускі спецыяліст у вобласці тэхналогіі вытворчасці прадукцыі грамадскага харчавання. Кандыдат тэхнічных навук, прафесар.
Узнагароды
Граматы Міністэрства адукацыі Рэспублікі Беларусь, знак «Выдатнік адукацыі».
Стаяновэ (Захарыўскі раён)
Стаяновэ (Стояно́ве) — вёска ў Захарыўскім раёне Адэскай вобласці Украіны.
Галінаставусыя
Галінаставусыя (Cladocera) — атрад ракападобных.
Апісанне
Даўжыня звычайна 0,2—1 мм, зрэдку да 5 мм, у выключных выпадках да 10 мм. Тулава ў большасці ўкрыта паўпразрыстай двухстворкавай хіцінавай ракавінай. Галава выцягнута ў дзюбу. Асноўныя органы перамяшчэння 4—7 пар ног і другая пара доўгіх галінастых вусікаў-антэн з пёрыстымі шчацінкамі; антэнулы невялікія, палачкападобныя. Адначасова ўзмахваючы абеімі антэнамі, рачкі адштурхоўваюцца імі ад вады і такім чынам плывуць кароткімі скачкамі. На лобнай частцы галаы знаходзіцца няпарнае фасетачнае вока. На ніжняй паверхні галавы размяшчаецца рот, акружаны спераду верхняй губой, з бакоў жваламі і ззаду сківіцамі. Грудны аддзел пакарочаны.
У самак паміж спінной паверхняй цела і спінным краем ракавіны маецца поласць, якая выконвае функцыю вывадковай сумкі. У гэтую сумку адкладваюцца яйцы, і пры спрыяльных умовах там яны развіваюцца.
Грудныя ногі ў большасці ўтвараюць фільтрацыйны апарат. З дапамогай яго рачкі адфільтроўваюць узвешаня ў вадзе часцінкі, якімі кормяцца. Ножкі робяць 300-500 узмахаў за мінуту. Самыя блізкія да асновы вонкавыя лопасці грудных ног ператвораны ў жабры.
Кроў прыводзіцца ў рух мешкападобным сэрцам, якое праштурхоўвае яе па поласцях цела. Сапраўдныя крывяносныя сасуды адсутнічаюць.
Распаўсюджанне
Налічваецца 65 родаў, апісана каля 650 відаў. Пашыраны ўсюды, пераважна ў тоўшчы вады прэсных вадаёмаў, складаюць значную частку прэснаводнага планктона, ёсць таксама донныя формы. Насяляюць разнастайныя вадаёмы, ад дробных лужын да вялікіх азёр; вельмі нешматлікія жывуць у моры. На Беларусі найбольш вядомыя, , , ,.
Індыкатары забруджвання вады: большасць жыве ў чыстых вадаёмах.
Асаблівасці біялогіі
Кормяцца дэтрытам, бактэрыямі і аднаклетачнымі водарасцямі, ёсць драпежныя формы.
Характэрная змена палавога і аднаполага (партэнагенез) размнажэння. Пакуль умовы жыцця галінаставусых рачкоў спрыяльныя, у вадаёмах сустракаюцца толькі самкі, якія адкладваюць і выносяць у сваіх вывадковых камерах неаплодненыя яйцы (ад некалькіх да сотні). З яец утвараюцца спачатку рухомыя эмбрыёны, а затым маленькія рачкі, якія пакідаюць вывадковую камеру. Пры спрыяльных умовах нараджэнне моладзі і з'яўленне ў камеры новых яец адбываецца кожныя 1-2 дні.
Моладзь часта ліняе і хутка расце. Палавой спеласці звычайна дасягаюць пасля 3-4 лінькі, г.зн. цераз 2-6 дзён пасля нараджэння. Так з'яўляюцца новыя пакаленні самак, якія працягваюць размнажацца партэнагенетычна.
Калі ўмовы існавання пагаршаюцца ў выніку паніжэння тэмпературы, змянэння колькасці ежы ці забруджвання вадаёма, з неаплодненых яец, пасля іх адкладкі ў вывадковую камеру, выходзяць не самкі а самцы. Акрамя таго частка яец у палавых органах самкі падвяргаецца дзяленню, у выніку колькасць храмасом у яйцы памяншаецца ў 2 разы. Такія яйцы могуць развівацца толькі пасля апладнення.
Самцы галінаставусых прыкметна драбнейшыя за самак. Яны звычайна з'яўляюцца ў вадаёмах увосень, пры паніжэнні тэмпературы. Прымацоўваюцца да самак з дапамогай кіпцюрыкаў на нагах і пярэдніх антэн. Сперма пранікае ў вывадковую камеру, затым адбываецца апладненне яец. Аплодненыя яйцы адрозніваюцца ад партэнагенетычных: яны нешматлікія, буйныя, багатыя жаўтком, маюць шчыльныя абалонкі. Такія яйцы адкладваюцца ў ваду і апускаюцца на дно, пачынаюць развівацца толькі праз пэўны перыяд і дапамагаюць рачкам перажыць неспрыяльныя ўмовы.
Галінаставусымі кормяцца рыбы (у тым ліку ласасёвыя і асятровыя).
Генры Харпендзінг
Генры Харпендзінг (Henry Harpending; 13 студзеня 1944 года, штат Нью-Ёрк — 3 красавіка 2016, Солт-Лэйк-Сіці) — амерыканскі антраполаг. Член Нацыянальнай акадэміі навук ЗША (1996).
З 1997 года працаваў на факультэце антрапалогіі Універсітэта Юты.
Эндру (герцаг Ёркскі)
Прынц Эндру, герцаг Ёркскі (Prince Andrew Duke of York, поўнае імя Эндру Альберт Крысціян Эдвард; нар. 19 лютага 1960, Лондан, Вялікабрытанія) — брытанскі прынц, віцэ-адмірал (2015—2022). Трэцяе дзіця і другі сын каралевы Вялікабрытаніі Лізаветы II. Займае 9-е месца ў парадку атрымання ў спадчыну брытанскага трону (пасля нараджэння ў 2021 годзе дачкі Лілібет Дыяны у Гары, герцага Сасекскага, і яго жонкі Меган).
Біяграфія
Прынц Эндру — трэцяе дзіця каралевы Лізаветы і прынца Філіпа, герцага Эдынбургскага. Нарадзіўся 19 лютага 1960 года ў Лондане.
Яго старэйшыя брат і сястра, прынц Чарлз (нар. 1948) і прынцэса Ганна (нар. 1950), а малодшы брат, прынц Эдвард (нар. 1964).
Як і старэйшыя браты і сёстры, Эндру выхоўваўся гувернанткай да 5 гадоў, затым яго адправілі ў прыватную школу Хезердаўн недалёка ад Аскота у графстве Беркшыра.
У верасні 1973 года Эндру паступіў у школу-пансіён Горданстоўн на поўначы Шатландыі. Са студзеня па чэрвень 1977 года ён стажыраваўся ў каледжы Лейкфілд ў Канадзе.
У 1979 годзе Эндру скончыў школу і паступіў у Каралеўскі вайскова-марскі каледж, дзе вывучыўся на пілота верталёта. У 1982 годзе ён стаў афіцэрам 820-й ваенна-марской авіяцыйнай эскадрыллі, прыпісанай да авіяносца «Інвінсібл».
У 1984 годзе Эндру быў прызначаны асабістым ад’ютантам каралевы. Гэтую пасаду ён займаў да 1987 года, калі стаў інструктарам у верталётнай эскадрыллі. У 1988—89 гадах ён быў афіцэрам на эсмінцы «Эдынбург», затым быў верталётчыкам на фрэгаце «Кэмпбелтаўн», а з 1993 па 1994 год камандаваў мінным тральшчыкам «Катэсмор». Затым ён зноў быў пілотам, штабным афіцэрам, завяршыў ваенную кар’еру ў 2001 годзе, даслужыўшыся да афіцэра ваенна-марскога штаба, які адказвае за міжнароднае супрацоўніцтва, у званні камандэра. У 2005 годзе ён атрымаў званне капітана, у 2010 годзе— контр-адмірала, у 2015 годзе-віцэ-адмірала.
Дзейнасць
У кастрычніку 2004 года Эндру наведаў Расію.
3 верасня 2012 года Эндру быў адным з 40 людзей, якія спусціліся па вяроўцы з хмарачоса The Shard, каб прыцягнуць інвестараў у фонды Outward Bound і Royal Marines Charitable.
З 2014 года ў рамках праекта Pitch@Palace прынц Эндру падтрымаў прадпрымальнікаў, дзеліцца з імі кантактамі патэнцыйных інвестараў.
Скандалы і абвінавачванні
У 2005 годзе прынц Эндру апынуўся ўцягнуты ў скандал вакол амерыканскага фінансіста Джэфры Эпштэйна, з якім ён пазнаёміўся ў 1990-я гады: Эпштэйна абвінавацілі ў сексуальнай сувязі з непаўналетняй, і на судзе па справе Эпштэйна сведка Вірджынія Робертс заявіла, што ў 2001 годзе, калі ёй было 17 гадоў, фінансіст прымушаў яе займацца сексам з ім і іншымі мужчынамі, уключаючы прынца Эндру. У 2008 годзе Эпштэйн, пайшоўшы на здзелку са следствам быў прысуджаны да 18 месяцаў пазбаўлення волі. Прынц Эндру не перапыніў адносін з Эпштэйнам і, пасля яго вызвалення, некалькі разоў гасцяваў у яго дома ў Нью-Ёрку. 6 ліпеня 2019 года Эпштэйн быў зноў затрыманы і падчас папярэдняга следства пакончыў з сабой у турэмнай камеры.
У лютым 2011 года, падчас грамадзянскай вайны ў Лівіі, член парламента Крыс Браянт абвінаваціў Эндру ў тым, што ён быў «не толькі блізкім сябрам Саіфа аль-Іслама Кадафі, але і прыяцелем асуджанага лівійскага зброевага кантрабандыста Тарэка Кайтуні». Пасля гэтага Эндру пазбавіўся пасады спецыяльнага прадстаўніка па міжнародным гандлі і інвестыцыях.
Брытанская каралеўская сям’я неаднаразова заяўляла, што агучаныя ў адрас прынца абвінавачванні, звязаныя з Эпштэйнам, не маюць ніякага дачынення да рэальнасці. Сам прынц на працягу доўгіх гадоў асабіста не каментаваў гэтую гісторыю. У сярэдзіне лістапада 2019 года, аднак, ён даў інтэрв’ю Бі-бі-сі, у якім распавёў аб сваім сяброўстве з Эпштэйнам і паспрабаваў абвергнуць сцверджанні аб сексуальнай сувязі з 17-гадовай дзяўчынай. Пасля выхаду праграмы ў эфір, прынц падвергнуўся рэзкай крытыцы з боку грамадскасці: яго абвінавацілі ў няшчырасці і ў тым, што ён не выказаў спагады пацярпелым дзяўчатам. 20 лістапада прэс-служба Букінгемскага палаца ад імя прынца Эндру паведаміла, што ён часова адмовіўся ад выканання афіцыйных абавязкаў у якасці члена каралеўскай сям’і з-за скандалу.
13 студзеня 2022 года прынц быў пазбаўлены ўсіх воінскіх званняў (апроч вайскова-марскіх) і каралеўскіх патранажаў.
Сям’я
У гонар вяселля з Сарай Фергюсан атрымаў тытул герцага Ёркскага іх шлюб працягнуўся да разводу 30 мая 1996 года. У герцага Ёркскага і Сары, герцагіні Ёркскай, двое дзяцей: прынцэса Беатрыс Ёркская (нарадзілася 8 жніўня 1988 года), жонка Эдоарда Мапелі-Моцы, і прынцэса Яўгенія (Юджынія) Ёркская (нарадзілася 23 сакавіка 1990 года), жонка Джэка Бруксбенка.
З 2001 года ў Эндру былі адносіны з бізнес-лэдзі Амандай Стэйвлі, чакалася, што ён зробіць ёй прапанову, аднак яна заявіла, што не плануе выходзіць замуж за Эндру. Пасля гэтага заявы яны рассталіся.
Тытул герцага Ёркскага быў падараваны Эндру 23 ліпеня 1986 года — у дзень жаніцьбы на Сары Фергюсан. Але ў сакавіку 1992 года пара абвясціла аб разводзе. Шлюбаразводны працэс завяршыўся толькі 30 мая 1996 года. У 2011 годзе Эндру пагасіў шматмільённыя даўгі былой жонкі.
Таму што ў герцага няма сыноў, спадчыннікаў тытула не маецца (пэрскія тытулы, акрамя асабліва абумоўленых выпадкаў, ўспадкоўваюцца толькі па прамой мужчынскай лініі). Калі прынц Эндру не ажэніцца паўторна і ў яго не народзіцца сын, то пасля яго смерці тытул герцага Ёркскага вернецца кароне і можа быць прысвоены зноў.
Асабісты герб і ўзнагароды
Як член каралеўскай сям’і, мае асабісты герб, заснаваны на гербе манарха Злучанага Каралеўства.
Блазон
Чатырохчасткавы шчыт: у першым і чацвёртым полі герб Англіі — тры залатых леапарда з блакітным узбраеннем у чырванёным полі, у другім полі герб Шатландыі — у залатым полі з чырванёнай двайной ўнутранай аблямоўкай, прарослай лілеямі чырванёны паўсталы леў з блакітным узбраеннем, у трэцім полі герб Ірландыі — залатая арфа з срэбнымі струнамі ў блакітным полі. Па-над шчытом срэбнае цітла а трох канцах абцяжаранае блакітным марскім якарам.
Шчыт акружае стужка ордэна Падвязкі.
Шчытатрымальнікі: справа — Брытанскі, каранаваны адкрытай каронай дзяцей манарха, леў cа срэбным цітлам (як у шчыце) на шыі; злева — шатландскі аднарог з каронай дзяцей манарха і срэбным цітлам (як у шчыце) на шыі.
Шчыт каранаваны каронай дзяцей манарха з шапкай пэра ўнутры.
Нашлемнік: залаты, каранаваны адкрытай каронай дзяцей манарха, леапард са срэбным цітлам (як у шчыце) на шыі, які стаіць на кароне дзяцей манарха.
У культуры
Герцаг Ёркскі стаў адным з персанажаў мастацкага фільма «Спенсер: таямніца прынцэсы Дыяны» (2021), дзе яго сыграў Ніклас Корт.
IC 2780-2
IC 2780-2 — галактыка тыпу P (особлива галактыка) ў сузор’і Леў.
Гэты аб’ект знаходзіцца ў арыгінальнай рэдакцыі індэкснага каталога.
Торасавэ
Торасавэ (Торосове) — вёска ў Захарыўскім раёне Адэскай вобласці Украіны.
Кантакт (фільм, 1997)
«Кантакт» (Contact) — мастацкі фільм 1997 года рэжысёра Роберта Земекіса. Галоўныя ролі выканалі Джодзі Фостэр і Мэцью Мак-Конахі.
Сюжэт
Элі Эраўэй страціла бацькоў у раннім дзяцінстве, пасля чаго ўсё сваё жыццё прысвяціла навуцы. Яна становіцца ўдзельніцай праекта па пошуку пазазямных цывілізацый. Шматгадовыя працы не праходзяць дарма, і аднойчы ў Элі атрымоўваецца злавіць доўгачаканы сігнал з космасу, меркавана, ад зоркі Вега. Расшыфроўка сігналу змяшчае апісанне нейкага тэхнічнага прыстасавання, у якім ёсць месца для аднаго пасажыра. Сусветная супольнасць прыступае да вырабу гэтай прылады, а Элі становіцца яго выпрабавальнікам. Пасля запуску гэтага прыстасавання яна трапляе на планету, якая, верагодна, знаходзіцца ў іншай зорнай сістэме, і ўступае ў кантакт з яе жыхарамі. Аднак па вяртанні Элі чакаюць новыя выпрабаванні — ніхто не верыць, што кантакт адбыўся.
Крытыка
Вядомы амерыканскі кінакрытык Роджэр Эберт адзначыў фільм чатырма зоркамі з чатырох магчымых і занёс у свой спіс «Выдатных фільмаў».
Узнагароды
Паводле інфармацыі сайта «Internet Movie Database» фільм быў адзначаны 14 кінаўзнагародамі і яшчэ 31 намінацыяй.
Псалом 119
Псалом 119 (120 паводле масарэцкай нумарацыі) уваходзіць у групу псалмоў, якія складаюць песню ўзыходжання. Галоўная тэма гэтага псалма — малітва пра збавенне.
Банк ВТБ (Беларусь)
Закрытае акцыянернае таварыства Банк ВТБ (Беларусь) — камерцыйны банк у Рэспубліцы Беларусь. Статутны фонд — 84,4 млрд. руб., нарматыўны капітал 314,5 млрд. руб. Кантрольны пакет (71,4%) належыць ЗАТ «Банк ВТБ (Расія)». Аператар карткавай сістэмы «Нафтакарт».
Банк з'яўляецца членам Беларускай гандлёва-прамысловай палаты, Асацыяцыі беларускіх банкаў, ААТ «Беларуская валютна-фондавая біржа» і Беларускага саюза прадпрымальнікаў, а таксама ўпаўнаважаным агентам па размяшчэнні аблігацый Дзяржаўнага выйгрышнага валютнага займу Міністэрства фінансаў Рэспублікі Беларусь.
Банк знаходзіцца пад санкцыямі ЗША (спіс спецыяльна прызначаных грамадзян і заблакіраваных асоб) з лютага 2022 года і Канады з красавіка 2023 года.
Лашчаў (гміна)
Ла́шчаў (Łaszczów) — вяскова-гарадская гміна ў Польшчы, уваходзіць у склад Тамашоўскага павета Люблінскага ваяводства. Сядзіба размешчана ў Лашчаве. Плошча гміны складае 128,23 км². Станам на 2009 год у гміне Лашчаў пражывалі 6380 чалавек, шчыльнасць — 49,8 чал./км². Адміністрацыйна падзелена на 20 салецтваў.
Населеныя пункты
На тэрыторыі гміны размешчаны 28 населеных пунктаў.
Фехтэ
Фехтэ, або Вехт (Vecht, Vechte) — рака ў Германіі і Нідэрландах.
Даўжыня ракі 156 км, плошча вадазбору 3,8 тыс. км². Бярэ пачатак паблізу горада Мюнстэр, упадае ў заліў Эйселмер Паўночнага мора. Паўнаводная на працягу ўсяго года. Мае шлюзы, суднаходная да горада Нордхорн (ФРГ), дзе ад яе адыходзіць канал, які злучае Фехтэ з ракой Эмс. У ніжнім цячэнні злучаецца з сістэмай каналаў Нідэрландаў.
IC 2781
IC 2781 — галактыка тыпу S (спіральная галактыка) ў сузор’і Леў.
Гэты аб’ект знаходзіцца ў арыгінальнай рэдакцыі індэкснага каталога.
Краснаармейскі раён (Чалябінская вобласць)
Краснаармейскі раён (Красноармейский район) — адміністрацыйна-тэрытарыяльная адзінка (раён) і аднайменнае муніцыпальнае ўтварэнне (муніцыпальны раён) у Чалябінскай вобласці Расійскай Федэрацыі.
Адміністрацыйны цэнтр — сяло Міяскае.
Геаграфія
Адзін з самых вялікіх па колькасці сельскіх жыхароў раёнаў вобласці. Размешчаны ўздоўж мяжы з Курганскай вобласцю. На захадзе прымыкае да абласнога цэнтра горада Чалябінска. На тэрыторыі раёна знаходзіцца помнік прыроды, месца масавага адпачынку возера Сугаяк.
Гісторыя
Раённы цэнтр сяло Міяскае заснаванае ў 1736 годзе як вартаўнічая крэпасць на дарозе да Арэнбургскай крэпасці. На тэрыторыі раёна размешчаны шэраг старажытных паселішчаў: Брадакалмак, Руская Цеча.
Краснаармейскі раён утвораны 13 студзеня 1941 года з часткі тэрыторый Сасноўскага і Шчучанскага раёнаў, а таксама тэрыторыі, падпарадкаванай Капейскаму гарсавету.
12 кастрычніка 1959 года да Краснаармейскага раёна быў далучаны Брадакалмацкі раён.
Палітыка Канады
Канада — федэратыўная, дэ-юрэ парламенцкая канстытуцыйная манархія. Глава дзяржавы — каралева Вялікабрытаніі, прадстаўленая генерал-губернатарам. Фактычная ўлада належыць парламенту і ўраду на чале з прэм'ер-міністрам. Канада — прававая дэмакратычная дзяржава, прытрымліваецца ўмеранай эгалітарнай ідэалогіі. Адметнай рысай канадскай палітычнай культуры з'яўляецца сацыяльны ўхіл. Канада ўваходзіць у склад Садружнасці нацый. Ролю канстытуцыі выконваюць Закон аб канстытуцыі 1982 года, палажэнні Акта аб Брытанскай Паўночнай Амерыцы (1867), а таксамы нормы звычаёвага права. Адміністрацыйна Канада падзяляецца на дзесяць правінцый і тры тэрыторыі, якія маюць свае парламенты і ўрады і карыстаюцца значнай самастойнасцю.
Частка Брытанскай кароны
Кіраўнік дзяржавы — брытанскі манарх, прадстаўлены генерал-губернатарам (у правінцыях — намеснікамі губернатара), якога фармальна прызначае манарх, а фактычна — прэм'ер-міністр Канады. Губернатар — з 2 кастрычніка 2017 г. — Жулі Пает (Julie Payette) — падпарадкоўваецца рашэнням Тайнай рады, у склад якой пажыццёва ўваходзяць асобы, прызначаныя губернатарам па прапанове прэм'ер-міністра Канады (у тым ліку ўсе былыя міністры, старшыня Вярхоўнага суда, прэм'еры правінцый, спікеры палаты абшчын і сената). Тайная рада не збіраецца ў поўным складзе, а рашэнні ад яе імя прымае ўрад Канады. Губернатар ад імя брытанскага манарха падпісвае ўсе законы, прынятыя парламентам.
Заканадаўчая
Заканадаўчая ўлада належыць двухпалатнаму федэральнаму парламенту, што складаецца з сената і палаты абшчын. У сенаце 104 члены, якіх прызначае губернатар на нявызначаны тэрмін (да дасягнення 75 гадовага ўзросту); кожную правінцыю прадстаўляе вызначаная колькасць сенатараў. Палата абшчын складаецца з 295 дэпутатаў, якія выбіраюцца ў правінцыях на 5 гадоў. У Канадзе барацьбу за ўладу вядуць дзве найбуйнейшыя палітычныя партыі, абедзве адносна цэнтрысцкія: левацэнтрысцкая Ліберальная партыя Канады (партыя Трудо, з 2015 фарміруе ўрад) і правацэнтрысцкая Кансерватыўная партыя Канады (з 2015 у апазіцыі). Іншыя партыі, прадстаўленыя ў парламенце: левая Новая дэмакратычная партыя, Квебецкі блок і Партыя зялёных Канады. Ні лева- ні праварадыкалы папулярнасцю сярод канадцаў ніколі не карысталіся.
Выканаўчая
Выканаўчая ўлада належыць ураду на чале з прэм'ер-міністрам (з 2015 — Джасцін Трудо), якога прызначае губернатар. Варта адзначыць, што каб пазбегнуць палітычнага крызісу, губернатар заўсёды спыняе свой выбар на лідары палітычнай партыі, што мае бальшыню ў палаце абшчын. Кіраўнік другой найбуйнейшай партыі становіцца "лідарам афіцыйнай апазіцыі" (англ. the Leader of Her Majesty's Loyal Opposition), што заклікана кантраляваць дзейнасць урадавай партыі.
Знешняя палітыка
Канада праводзіць міралюбівую знешнюю палітыку, накіраваную на мірнае суіснаванне і ўзаемную павагу з усімі іншымі краінамі. Канада паслядоўна адстойвае дэматратычныя каштоўнасці і па ўсіх міжнародных справах — нават калі ёй пагражаюць эканамічныя страты — займае прынцыповую пазіцыю. За прапанову падчас Суэцкага крызісу 1957 года стварыць Міратворчыя сіл ААН і ключавую ролю ў іх арганізацыі, будучы канадскі прэм'ер Лестэр Пірсан атрымаў Нобелеўскую прэмію міру (1957). У ХХІ стагоддзі Канада праз членства ў міжнародных арганізацыях працягвае актыўную міратворчую дзейнасць і аказанне шырокай гуманітарнай дапамогі па ўсім свеце.
Канада была сярод краін-заснавальніц ААН. Сёння яна ўваходзіць у Вялікую сямёрку і Вялікую 20, Арганізацыю эканамічнага супрацоўніцтва і развіцця (АЭСР). Канада імкнецца пашырыць сувязі з лацінаамерыканскімі і карыбскімі партнёрамі праз удзел у ААД, з краінамі ціхаакіянскага кальца — праз АЦЭС. Найбліжэйшым партнёрам і сябрам Канады застаюцца ЗША, з якімі Канада мае неахоўваемую мяжу, агульную сістэму бяспекі; удзельнічае ў вучэннях і ваенных аперацыях. З еўрапейскіх нацый Канада найбольш цесна сябруе са сваімі "прашчурамі" — Францыяй і Вялікабрытаніяй, а таксама з Нідэрландамі (дзякуючы прытулку, дадзенаму галандскай манархіі падчас другой сусветнай вайны).
Беларуска-канадскія адносіны
Паводле звестак беларускай статыстыкі аб'ём двухбаковага гандлю паміж Беларуссю і Канадай склаў ў 2012 годзе 69,3 млн. даляраў. Агульны беларускі экспарт у Канаду павялічыўся ў параўнанні з 2011 годам на 21,5 млн. долараў. Канада ў 2012 годзе паставіла ў Беларусь тавараў на 35,3 млн. даляраў. Агульны аб'ём беларускага экспарту тавараў ў Канаду за 2017 год склаў 13,3 млн. даляраў ЗША. Гандлёвае сальда было адмоўным і склала 33,8 млн. даляраў. Асноўным артыкулам беларускага экспарту ў 2017 годзе былі азотныя ўгнаенні (42,4 %), мэбля, клееная фанера, вадкасныя помпы, шкловалакно, прылады на вадкіх крышталях, лазеры, прадукты харчавання. Канадскі імпарт у Беларусь па выніках 2017 года склаў 47,1 млн. даляраў ЗША. У нашу краіну пастаўляліся лекавыя сродкі і вакцыны, марожаная рыба, перадаткавыя механізмы машын, абсталявання і транспартных сродкаў, моцныя спіртныя напоі, пілы, дыягнастычныя рэагенты, камп'ютары. Варта зазначыць, што і Беларусь і Канада з'яўляюцца найбуйнейшымі экспарцёрамі калійных солей у свеце. Не могучы паставіць нам калійных соляў, Канада скрыгоча зубамі і раз у некалькі гадоў прывозіць на Мінск-Арэну «Cirque du Soleil». У экспарце паслуг — за кошт транспартных і інфармацыйных — Беларусь мае дадатнае сальда (8,9 млн даляраў у 2017 годзе).
Адміністрацыйна-тэрытарыяльны падзел
Канада — адна з трох у Паўночнай Амерыцы федэрацый, адміністрацыйна Канада падзяляецца на дзесяць правінцый і тры тэрыторыі. Правінцыі займаюць населены поўдзень Канады, на тэрыторыі падзелена паўночная, амаль ненаселеная частка краіны. Гісторыя сучаснага АТП пачалася з 1867 года, апошняй прыяднанай правінцыяй стаў Ньюфаундленд (1949), апошняй з тэрыторый быў выдзены Нунавут (1999). Правінцыі і тэрыторыі маюць свае парламенты і ўрады і карыстаюцца значнай самастойнасцю. Пры гэтым тэрыторыі, у адрозненні ад правінцый, падпарадкаваны федэральнаму ўраду.
Дзесяць сучасных правінцый: Альберта, Брытанская Калумбія, Квебек, Манітоба, Новая Шатландыя, Нью-Брансуік, Ньюфаўндленд і Лабрадор, Антарыа, Востраў Прынца Эдуарда і Саскачэван. Тры тэрыторыі: Нунавут, Паўночна-Заходнія тэрыторыі і Юкан.
Яроменка
Яроменка — прозвішча.
Пётр Рыгоравіч Паўлоўскі
Пётр Рыгоравіч Паўлоўскі (1923—1990) — беларускі спецыяліст у галіне тэхналогіі і арганізацыі будаўніцтва. Кандыдат тэхнічных навук (1972), дацэнт (1975). Заслужаны будаўнік БССР (1969).
Біяграфія
Скончыў Усесаюзны завочны інжынерна-будаўнічы інстытут (1955). Працаваў у вытворча-тэхнічным аб’яднанні будаўніцтва ЦЭЦ г. Ліда, галоўным інжынерам трэста № 10 Мінпрамбуда БССР, кіраўніком трэстаў № 14 г. Гомеля і «Аргтэхбуд» г. Мінска. З 1973 — у Беларускім інстытуце інжынераў чыгуначнага транспарту (г. Гомель), у 1980—1989 — загадчык кафедры «Будаўнічая вытворчасць».
Навуковая дзейнасць
Навуковыя інтарэсы: будаўніцтва і рэканструкцыя будаўнічых прадпрыемстваў.
Унтыліўка (Захарыўскі раён)
Унтыліўка (Унти́лівка) — вёска ў Захарыўскім раёне Адэскай вобласці Украіны.
Маноліс Глезас
Маноліс Глезас (Μανώλης Γλέζος;, вёска Алірантас, востраў Наксас — , Афіны) — грамадскі і палітычны дзеяч Грэцыі, пісьменнік, сімвал антыфашысцкага руху.
Біяграфія
Нарадзіўся 9 верасня 1922 года. З 1935 года жыў з сям’ёй у Афінах. Скончыў сярэднюю школу, парцаваў у аптэцы. У 1940 годзе паступіў у Вышэйшую школу эканамічных і гандлёвых навук. Падчас Другой сусветнай вайны ў ноч на 31 мая 1941 года Глезас разам з А. Сантасам сарваў нацысцкі сцяг з Акропаля. У 1941—43 гадах арыштоўваўся акупантамі. У 1943 годзе збег з турмы. Пасля вызвалення Грэцыі ад нацысцкай акупацыі (кастрычнік 1944 г.) — рэдактар цэнтральнага органа КПГ газеты «Рызаспастыс», а з 1947 года — яе галоўны рэдактар. У чэрвені 1948 года і лютым 1949 года ваенны суд прыгаварыў Глезаса да смяротнага пакарання, аднак у выніку пратэстаў з боку грамадскасці Грэцыі і ўсяго свету смяротны прысуд быў заменены 10 гадамі пазбаўлення волі. У 1951 годзе знаходзіўся ў зняволенні, быў абраны дэпутатам парламента, але грэчаскія ўлады анулявалі яго дэпутацкі мандат. У ліпені 1954 года пад націскам дэмакратычных сіл Грэцыі быў вызвалены. З ліпеня 1956 года — сакратар Адзінай дэмакратычнай левай партыі (Эда), у 1956—59 гадах — дырэктар яе друкаванага органа газеты «Аўгі». 5 снежня 1958 года быў арыштаваны, у ліпені 1959 года адданы суду па ілжывым абвінавачванні ў «садзейнічанні шпіянажу» і асуджаны да 5 гадоў турмы і 4 гадоў ссылкі. У кастрычніку 1961 года абраны дэпутатам парламента, але ўлады анулявалі яго мандат. Пад ціскам шырокага міжнароднага руху быў вызвалены з-за кратаў 15 снежня 1962 года. У красавіку 1967 года падчас дзяржаўнага перавароту быў арыштаваны органамі ваеннай хунты. Да красавіка 1971 года знаходзіўся ў зняволенні.
Універсітэт імя Густава Эйфеля
Універсітэт імя Густава Эйфеля (Université Gustave-Eiffel) — французская дзяржаўная эксперыментальная вышэйшая навучальная ўстанова са статусам універсітэта, якая знаходзіцца ў мястэчку Марн-ла-Вале на ўсход ад Парыжа. Утвораны 1 студзеня 2020 года. Названы ў гонар Густава Эйфеля.
Гэта ўніверсітэт пры Акадэміі Крэтэй, які спецыялізуецца на вывучэнні гарадоў і транспарту. Ён стаў вынікам зліцця Універсітэта Парыж-Усход - Марн-ла-Вале, Нацыянальнага даследчага інстытута IFSTTAR і цеснай асацыяцыі трох інжынерных школ і школы архітэктуры. Разам яны ўяўляюць чвэрць даследчай супольнасці Францыі ў гэтых абласцях. У ім навучаецца 17 000 студэнтаў, 500 дактарантаў, 1200 выкладчыкаў і 1300 супрацоўнікаў.
Фундаментальныя ўзаемадзеянні
Фундаментальныя ўзаемадзеянні — тыпы ўзаемадзеяння элементарных часціц і складзеных з іх цел, якасна адрозніваюцца.
На сёння дакладна вядома існаванне чатырох фундаментальных узаемадзеянняў:
Пры гэтым электрамагнітнае і слабае ўзаемадзеяння з'яўляюцца праявамі адзінага электраслабага ўзаемадзеяння.
Вядуцца пошукі іншых тыпаў фундаментальных узаемадзеянняў, як у з'явах мікрасвету, так і ў касмічных маштабах, аднак пакуль якога-небудзь іншага тыпу фундаментальнага ўзаемадзеяння не выяўлена.
У фізіцы механічная энергія дзеліцца на два віды — патэнцыяльную і кінетычную энергію. Прычынай змены руху цел (змены кінетычнай энергіі) з'яўляецца сіла (патэнцыяльная энергія) (гл. другі закон Ньютана). Даследуючы навакольны свет, мы можам заўважыць мноства самых разнастайных сіл: сіла цяжару, сіла нацяжэння ніткі, сіла сціску спружыны, сіла сутыкнення цел, сіла трэння, сіла супраціўлення паветра, сіла выбуху і г. д. Аднак калі была высветлена атамарная структура рэчыва, стала зразумела, што ўся разнастайнасць гэтых сіл ёсць вынік узаемадзеяння атамаў адзін з адным. Паколькі асноўны від міжатамных узаемадзеянняў — электрамагнітны, то, як аказалася, большасць гэтых сіл — толькі розныя праявы электрамагнітнага ўзаемадзеяння. Адно з выключэнняў складае, напрыклад, сіла цяжару, прычынай якой з'яўляецца гравітацыйнае ўзаемадзеянне паміж целамі, якія валодаюць масай.
Гісторыя
К пачатку XX стагоддзя высветлілася, што ўсе вядомыя да таго моманту сілы зводзяцца да двух фундаментальных узаемадзеянняў: электрамагнітнага і гравітацыйнага.
У 1930-я гады фізікі выявілі, што ядры атамаў складаюцца з нуклонаў (пратонаў і нейтронаў). Стала зразумела, што ні электрамагнітныя, ні гравітацыйныя ўзаемадзеянні не могуць растлумачыць, што ўтрымлівае нуклоны ў ядры. Было пастулявана існаванне новага фундаментальнага ўзаемадзеяння: моцнага ўзаемадзеяння. Аднак у далейшым аказалася, што і гэтага недастаткова, каб растлумачыць некаторыя з'явы ў мікрасвеце. У прыватнасці, было незразумела, што прымушае распадацца свабодны нейтрон. Тады было пастулявана існаванне слабага ўзаемадзеяння, і гэтага аказалася дастаткова для апісання ўсіх з'яў у мікрасвеце, што да гэтага часу назіраліся.
Стварэнне адзінай тэорыі фундаментальных узаемадзеянняў
Першай з тэорый узаемадзеянняў стала тэорыя электрамагнетызму, створаная Максвелам ў 1863 годзе. Затым у 1915 г. Эйнштэйн сфармуляваў агульную тэорыю адноснасці, якая апісвае гравітацыйнае поле. З'явілася ідэя пабудовы адзінай тэорыі фундаментальных узаемадзеянняў (якіх на той момант было вядома толькі два), падобна таму, як у Максвела атрымалася стварыць агульнае апісанне электрычных і магнітных з'яў. Такая адзіная тэорыя аб'яднала б гравітацыю і электрамагнетызм у якасці асобных праяў нейкага адзінага ўзаемадзеяння.
На працягу першай паловы XX стагоддзя шэраг фізікаў распачалі шматлікія спробы стварэння такой тэорыі, аднак ні адной цалкам здавальняючай мадэлі прапанавана не было. Гэта, сярод іншага, звязана з тым, што агульная тэорыя адноснасці і тэорыя электрамагнетызму розныя па сваёй сутнасці. Прыцягненне апісваецца скрыўленнем прасторы-часу, і ў гэтым сэнсе гравітацыйнае поле ўмоўна нематэрыяльнае (эмпірычна недыскрэтнае), але як і іншыя формы ўзаемадзеяння распаўсюджваецца з гранічна дапушчальнай хуткасцю святла (гл. Хуткасць гравітацыі), у той час як электрамагнітнае поле прадстаўляе ўсе неабходныя атрыбуты матэрыі.
Ј (кірыліца)
Ј — літара кірылічнага алфавіта, якая выкарыстоўваецца ў сербскай і македонскай мовах, а таксама ў азербайджанскай і алтайскай кірыліцы.
Фундаментальныя ўзаемадзеянні
Стварэнне адзінай тэорыі фундаментальных узаемадзеянняў
У другой палове XX стагоддзя задача пабудовы адзінай тэорыі ўскладнілася неабходнасцю ўнясення ў яе слабага і моцнага ўзаемадзеянняў, а таксама квантавання тэорыі.
У 1967 Абдус Салам і Стывен Вайнберг стварылі тэорыю электраслабага ўзаемадзеяння, якая аб'яднала электрамагнетызм і слабыя ўзаемадзеянні. Пазней у 1973 годзе была прапанавана тэорыя моцнага ўзаемадзеяння (квантавая хромадынаміка). На іх аснове была пабудавана Стандартная Мадэль элементарных часціц, якая апісвае электрамагнітнае, слабае і моцнае ўзаемадзеянні.
Ј (кірыліца)
Адпавядае беларускай літары «й».
Фундаментальныя ўзаемадзеянні
Стварэнне адзінай тэорыі фундаментальных узаемадзеянняў
Эксперыментальная праверка Стандартнай Мадэлі заключаецца ў выяўленні прадказаных ёю часціц і іх уласцівасцей. На цяперашні час адкрыты ўсе элементарныя часціцы Стандартнай Мадэлі.
Такім чынам, у цяперашні час фундаментальныя ўзаемадзеянні апісваюцца двума агульнапрынятымі тэорыямі: агульнай тэорыяй адноснасці і стандартнай мадэллю. Іх аб'яднання пакуль дасягнуць не ўдалося з-за цяжкасцей стварэння квантавай тэорыі гравітацыі. Для далейшага аб'яднання фундаментальных узаемадзеянняў выкарыстоўваюцца розныя падыходы: тэорыя струн, петлявая квантавая гравітацыя, а таксама М-тэорыя.
Агальніца Вялікая
Ага́льніца Вялі́кая (, Агальница Великая) — вёска ў Шаркаўшчынскім раёне Віцебскай вобласці. Уваходзіць у склад Станіславоўскага сельсавета.
Дзявочы Калодзеж
Дзявочы Калодзеж — культавая крыніца, помнік культуры і гісторыі.
Агальніца Вялікая
Гісторыя
У 1921—1939 гадах вёска ў складзе гміны Паставы Дзісенскага павета Віленскага ваяводства.
Да 28 мая 1962 года вёска ўваходзіла ў склад Жукоўшчынскага сельсавета, да 1963 года — у склад Пяліцкага сельсавета , да 7 чэрвеня 1966 года — у склад Белькаўскага сельсавета.
Дзявочы Калодзеж
Геаграфія
Крыніца знаходзіцца ў балоцістым лясным урочышчы, прыблізна за 2 км на паўночны-захад ад вёскі Гірсіна (Жыхары) Полацкага раёна.
Апісанне
Крыніца ўяўляе сабой азярцо. Берагі ўмацаваны бярвеннем — зроблены вялікі зруб. Устаноўлены крыж. Зімой не замярзае.
Вада з крыніцы
Вада прэсная. Сярод вернікаў лічыцца, што вада дапамагае пры захворваннях вачэй, ног.
Легенды
Крыніца мае сумную легенду аб сваім з’яўленні: Дзяўчына ўцякала ад мужчыны, часам кажуць салдата, які жадаў авалодаць ёю. Стомленая яна ўсклікнула: «Каб праваліцца мне на гэтым месцы — толькі б не дастацца яму!» У гэты момант яна і правалілася, а на яе месцы вылілася крыніца, або як кажуць — утварыўся калодзеж.
Літаратура
Уладзімір Лобач «Дзявочы калодзеж ля в. Жыхары Полацкага р-на: сімвалічны статус, рытуальныя функцыі і праблемы захавання культавага аб’екта»
Спасылкі
Сайт Родники Беларуси
Аналена Бербак
Аналена Шарлота Альма Бербак (Annalena Charlotte Alma Baerbock; нар., , ФРГ) — нямецкі палітык з Партыі зялёных. З 27 студзеня 2018 года разам з Робертам Хабекам узначальвае Саюз 90/Зялёныя.
З’яўляецца дэпутатам Бундэстага з 2013 года. З 2012 па 2015 год уваходзіла ў партыйны савет Саюза 90 / Зялёныя, а з 2009 па 2013 год — старшыня зямельнага камітэта партыі ў Брандэнбургу. Належыць да палітычнага крыла «Realo».
Біяграфія
Вырасла разам з двума сёстрамі і кузінамі на старой ферме ў сяле Шуленбург недалёка ад Гановера. Вучылася ў школе імя Гумбальдта ў Гановеры. У юнацтве займалася скокамі на батуце. У 16-гадовым узросце на працягу года знаходзілася па абмене ў школе ў штаце Фларыда ў ЗША.
Для праходжання практыкі пераехала ў Брандэнбург, дзе пазнаёмілася са сваім мужам. Замужам за Даніэлем Голефляйшам, мае дзвюх дачок 2011 і 2015 года нараджэння і пражывае ў Патсдаме.
Погляды
Лічыць немэтазгодным на сёняшні дзень сяброўства Украіны ў НАТА з-за яе нявырашанага канфлікту з Расіяй. У той жа час выказалася за тое, што на фоне цяперашняй напружанасці паміж Расіяй і Украінай варта ўзмацніць ціск на Расію, у прыватнасці, лічыць, што ўраду Германіі варта адмовіцца ад падтрымкі расійскага газаправода «Паўночны паток-2».
Туфара
Туфара (Tufara) — камуна ў Італіі, размяшчаецца ў рэгіёне Малізэ, падпарадкоўваецца адміністрацыйнаму цэнтру Кампабаса.
Заступнікам населенага пункта лічыцца святы San Giovanni Eremita.
Дэмаграфія
Дынаміка насельніцтва:
IC 2782
Гэты аб’ект знаходзіцца ў арыгінальнай рэдакцыі індэкснага каталога.
Лістапад (значэнні)
Лістапад:
Уры
Уры:
Цэнтральнае разведвальнае ўпраўленне
Цэнтральнае разведвальнае ўпраўленне ЗША, ЦРУ (Central Intelligence Agency, CIA) — агенцтва Федэральнага ўрада ЗША, асноўнай функцыяй якога з'яўляецца збор і аналіз інфармацыі аб дзейнасці замежных арганізацый і грамадзян. Асноўны орган замежнай разведкі і контрразведкі ЗША.